Diari Oficial de la Generalitat Valenciana


Sumari del DOGV 5023, del 08-06-2005 (2005/5233)

RESOLUCIÓ de 15 d'abril de 2005, del conseller de Territori i Habitatge, per la qual s'aprova definitivament la modificació núm. 3 del Pla especial Universitat Politècnica, en l'àmbit del sector oest, del municipi de València.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5233


Data del document
:   15-04-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 15 d'abril de 2005, del conseller de Territori i Habitatge, per la qual s'aprova definitivament la modificació núm. 3 del Pla especial Universitat Politècnica, en l'àmbit del sector oest, del municipi de València. [2005/5233]
  
Vist l'expedient relatiu a la modificació núm. 3 del Pla especial Universitat Politècnica, en l'àmbit del sector oest, del municipi de València i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant un acord del Ple de l'Ajuntament en sessió realitzada el dia 29 de desembre del 2003. Després del pertinent període d'exposició pública (DOGV núm. 4682, de 2 de febrer del 2004 i diari Levante El Mercantil Valenciano de la mateixa data), en el qual no s'hi van presentar al·legacions, va ser aprovat provisionalment pel mateix òrgan en data 30 d'abril del 2004. L'expedient té entrada en el registre de la Comissió Territorial d'Urbanisme de València amb data 24 de maig del 2004.
  
Segon
  
El projecte consta de memòria informativa i justificativa i plànols d'informació i d'ordenació.
  
Tercer
  
Durant la tramitació de l'expedient s'ha sol·licitat informe a la Direcció General de Règim Econòmic, de la Conselleria de Cultura i Educació, sense que fins a la data s'haja emés.
  
Quart
  
València disposa de pla general d'ordenació urbana aprovat definitivament pel conseller d'Obres Públiques, Urbanisme i Transports amb data 28 de desembre de 1988.
  
Amb data 22 de febrer de 1993 es va aprovar definitivament el Pla especial Universitat Politècnica. Posteriorment, es van formular les modificacions núm. 1 i 2 del sector est, modificacions que van ser aprovades definitivament el 1996 (DOGV de 02.12.96) i 2002 (DOGV 14.01.02), respectivament.
  
Cinqué
  
La Comissió Territorial d'Urbanisme de València, en sessió realitzada el 4 de febrer del 2005, va acordar emetre informe favorable a la modificació núm. 3 del Pla especial Universitat Politècnica de València, proposant al conseller de Territori i Habitatge la seua aprovació definitiva, supeditat a l'informe que emeta la Conselleria de Cultura, Educació i Esport.
  
Amb data 8 de març del 2005, emet un informe el Servei Territorial de Planificació i Ordenació Territorial de València en el qual, a la vista dels informes favorables de dates 14 de febrer i 3 de març del 2005 emesos per la Conselleria de Cultura, Educació i Esport, es proposa considerar complit el condicionant contingut en l'acord de la Comissió Territorial d'Urbanisme de data 4 de febrer del 2005 i elevar l'expedient de modificació núm. 3 del Pla especial Universitat Politècnica de València, al. Sr. conseller de Territori i Habitatge per a la seua aprovació definitiva.
  
Fonaments de dret
  
Primer
  
La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística.
  
Segon
  
La documentació està completa, a l'efecte del compliment del que preceptua l'article 27 de la Llei reguladora de l'activitat urbanística.
  
Tercer
  
L'objecte de la modificació núm. 3 del Pla Especial Universitat Politècnica de València és reordenar el sector oest del Campus de Vera unificant en la mesura que es puga el règim d'alçades en 4 (planta baixa més tres), augmentant l'edificabilitat i alliberant sòls que abans es consideraven edificables sobre rasant i destinant-los a espais lliures d'esbarjo, a itineraris de vianants o a aparcaments en superfície.
  
Sense perjudici de l'alliberament de sòl objecte de l'expedient, en termes absoluts es produeix un augment de l'edificabilitat justificada per raons funcionals donat l'augment espectacular tant d'alumnat com de personal docent i investigador que obliga a optimitzar el conjunt de les instal·lacions que conformen el Campus de Vera.
  
L'augment d'edificabilitat es xifra en un 18,91% respecte al previst en el planejament vigent, però tal com indica l'informe del Servei de Planejament de l'Ajuntament ?encara que no requerisca justificació segons el que disposa la LRAU atés que es tracta d'un element de la xarxa primària estructural de dotacions publiques amb destinació al sistema general educativocultural, ve acompanyada d'una major superfície d'espais lliures no ocupats per l'edificació, de manera que fins i tot es compleix la desigualtat exigida per l'art. 17 del Reglament de planejament respecte de l'índex de sòl dotacional-
  
Les variacions de superfície es resumeixen en el quadre següent:
  
On s'observa que es compleix la relació ISDn/IEBn >ISDa/IEBa establit per l'art. 17 de l'annex del Reglament de planejament, encara que no seria exigible en aquest cas, tal com s'indicava anteriorment.
  
S'estableix que per damunt de l'alçada de cornisa dels edificis que s'ubiquen en les illes A0 a A5, podrà preveure's una planta tècnica en què s'ubicaran les sales de màquines vinculades al manteniment i funcionament tècnic de l'edifici, extractors, depòsits... Aquesta planta tècnica podrà cobrir-se totalment o parcialment mitjançant una coberta l'alçada de coronació de la qual, no podrà superar els 4,50 m sobre l'alçada de cornisa de l'edifici, i no computa a l'efecte d'edificabilitat la superfície construïda que puga deduir-se de la planta tècnica.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Cinqué
  
La competència per a l'aprovació definitiva correspon al conseller de Territori i Habitatge, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb els articles 6.e) i 10.a), del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Vistos els preceptes legals citats i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de València, resolc
  
Aprovar definitivament la modificació núm. 3 del Pla especial Universitat Politècnica, en l'àmbit del sector oest, del municipi de València.
  
Contra aquesta resolució, que posa fi a la via administrativa, es pot interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà a la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que es puga exercir qualsevol altre recurs que es considee oportú.
  
València, 15 d'abril del 2005. - El conseller: Rafael Blasco Castany